वृषभ: बृहस्पति का गोचर आपके तीसरे भाव में हो रहा है तो आपके भीतर एक नए आत्मविश्वास, नई ऊर्जा का होना लाजमी है। और क्योंकि यहा ऊर्जा बृहस्पति के द्वारा दी जा रही है अत: आप कुछ ऐसे काम करेंगे कि लोग, वाह वाह कर उठेंगे। आपका सामाजिक दायरा तो बढ़ेगा ही साथ ही प्रचुर मात्रा में मान सम्मान भी मिलने वाला है। और यदि आप कहीं घूमने फिरने की सोच रहे है या फिर कुछ छोटी दूरी की यात्राएं करने की सोच रहे हैं तो जरूर कीजिए उनसे आपका मनोरंजन तो होगा ही कुछ काम भी बनेंगे। यानी पीजा के साथ कोल्ड्रिंक मुफ़्त जैसी बात होगी। लेकिन हकीकत में आपको पीजा और कोल्ड्रिंक जैसी चीजों से करना होगा परहेज अन्यथा सेहत हो सकती है कमजोर। आप घर परिवार को लेकर कोई महत्वपूर्ण कार्य करना चाहेंगे। वैवाहिक जीवन की बात करें तो वैवाहिक जीवन सुखद रहने के सुंदर संयोग हैं। सहयोगियों और भागीदारों से भी सहयोग मिलेगा। बड़े बुजुर्गों का आशीर्वाद मिलता रहेगा। कष्ट की स्थिति में देवी दुर्गा की पूजा करें और कन्याओं अर्थात छोटी लड़कियों को मिठाई और फल देते हुए उनके पैर छूकर उनका आशीर्वाद लें। सब मंगल होगा। आइए, अब चर्चा कर ली जाय मिथुन राशि की।